ওয়াসিত অবরোধ

**ওয়াসিত অবরোধ** (মুহররম–যিলহজ্জ ১৩২ হি/ সেপ্টেম্বর ৭৪৯– জুলাই, ৭৫০ খ্রি. ) ছিল আব্বাসীয় বিপ্লবের একটি সামরিক অভিযান। এই অভিযানে খোরাসান থেকে আগত আব্বাসীয় বাহিনী প্রথমে কাহতাবা ইবনে শাবিবের নেতৃত্বে এবং পরবর্তীতে তাঁর পুত্র হাসান ইবনে কাহতাবা ও আবু জাফর আল-মনসুরের নেতৃত্বে ইরাকের ওয়াসিত নগরীকে কঠোরভাবে অবরোধ করে। এই অবরোধের মূল উদ্দেশ্য ছিল ইরাকে অবস্থিত উমাইয়াদের শেষ ঘাঁটিটি ধ্বংস করা। 

শহরের অভ্যন্তরে তখন ইরাকের শেষ উমাইয়া গভর্নর ইয়াজিদ ইবনে উমর ইবনে হুবাইরার নেতৃত্বে উমাইয়া বাহিনী অবস্থান করছিল। আব্বাসীয়রা শহরকে চারদিক থেকে ঘিরে ফেলে এবং দীর্ঘমেয়াদি অবরোধ আরোপ করে। প্রায় ১১ মাসব্যাপী চলা এই অবরোধ উমাইয়া খিলাফতের পতন ঘটে এবং শেষ উমাইয়া খলিফা মারওয়ান ইবনে মুহাম্মদ নিহত হন। তবুও ওয়াসিতের অবরোধ অব্যাহত থাকে; কারণ নগরীর উমাইয়া অনুগত সেনারা আত্মসমর্পণ করতে অস্বীকৃতি জানায় এবং প্রতিরোধ চালিয়ে যায়। অবশেষে দীর্ঘ প্রতিরোধের পর উমাইয়া বাহিনী নিরাপত্তার শর্তে আত্মসমর্পণ করতে সম্মত হয়। কিন্তু পরে আব্বাসীয় খলিফা আবুল আব্বাস আল-সাফফাহ আবু মুসলিমের পরামর্শে নিরাপত্তা চুক্তি ভঙ্গ করেন এবং ইয়াজিদ ইবনে হুবাইরা ও তাঁর সহযোগীদের হত্যা করেন। 

## পটভূমি
মারওয়ান বিন মুহাম্মদের পরাজয়া উমাইয়াদের শেষ লড়াই ছিল না; বরং এর পরও উমাইয়া ও আব্বাসীয়দের মাঝে একাধিক সংঘর্ষ হয়। ৭৪৯ খ্রিস্টাব্দে কাহতবা ইবনে শবীব আল-তায়ির নেতৃত্বে আব্বাসীয়রা ইরাকে প্রবেশ করে। তখন ইরাকের উমাইয়া গভর্নর ইয়াজিদ ইবনে ওমর ইবনে হুবায়রা ঠিকমত প্রতিরোধের ব্যবস্থা নিতে পারেননি। তিনি প্রথমে জালুলায় অবস্থান নিলেও পরে কুফায় সরে যান। আব্বাসিরা ফুরাত নদী পার হয়ে তাঁর সঙ্গে লড়াইয়ের প্রস্তুতি নেয়। মারওয়ান হাসুরা ইবেন সুহাইলের নেতৃত্বে  ২০,০০০ সৈন্য নিয়ে কুফায় আব্বাসীয়দের প্রতিরোধ করার চেষ্টা করলেও সংঘর্ষে উমাইয়া বাহিনী পরাজিত হয়। এতে কাহতাবা নদীতে ডুবে মারা গেলে তাঁর সেনারা তাঁর পুত্র হাসানের অধীনে লড়াই করে। পরাজয়ের পর ইয়াজিদ তাঁর বাহিনী ও সম্পদ ছেড়ে ওয়াসিতের দিকে সরে যান।

## অবরোধ
ইয়াজিদ ইবনে হুবায়রাকে ধাওয়া করতে আব্বাসীয় বাহিনী ওয়াসিতে এসে পৌঁছায় এবং শহর অবরোধ করে রাখে। এই অবরোধে হাসান ইবনে কাহতাবা ও ভবিষ্যতের আব্বাসীয় খলিফা আল-মনসুরের নেতৃত্বে আব্বাসীয় বিপ্লবের বাহিনী অংশ নেয়। অন্যদিকে শহরের অভ্যন্তরে ইয়াজিদ ইবনে উমর ইবনে হুবায়রার নেতৃত্বে উমাইয়াদের অনুগত বাহিনী অবস্থান করছিল। এটি উমাইয়াদের সর্বশেষ ঘাঁটি ছিল। ইয়াজিদ এর আগে আব্বাসীয় বিদ্রোহের কারণে কুফা ত্যাগ করে ওয়াসিতে আশ্রয় নেন। এই অবরোধ প্রায় ১১ মাস ধরে চলে, যা ৭৪৯ সালের আগস্ট/সেপ্টেম্বর আরম্ভ হয়ে ৭৫০ সালের জুন/জুলাই পর্যন্ত স্থায়ী। এই সময়ে উভয়ের মাঝে বারবার আক্রমণ ও পাল্টা হামলা চলে। কিন্তু সময়ের সঙ্গে সঙ্গে ভেতরে অবস্থানরত উমাইয়া সৈন্যদের মনোবল ভেঙে পড়ে এবং কায়েস ও ইয়েমেনী গোত্রের মধ্যে অভ্যন্তরীণ ভেদাভেদ স্পষ্ট হয়ে ওঠে। এভাবে যখন ওয়াসিতে খবর আসে যে, শেষ উমাইয়া খলিফা দ্বিতীয় মারওয়ান জাবের যুদ্ধে পরাজিত হয়েছে এবং আব্বাসীরা সিরিয়ার দখল নিয়েছে, তখন উমাইয়া সৈন্যদের দলত্যাগ ও বিভাজনের ঘটনা শুরু হয়। তবুও ইয়াজিদ আরো কয়েক মাস যাবত অবরোধ চালিয়ে যান। এরপর যখন তিনি প্রথম আব্বাসীয় খলিফা আবুল আব্বাস আল-সাফফাহ থেকে নিরাপত্তার নিশ্চয়তা পান, তখন তিনি আত্মসমর্পণ করেন। আবুল আব্বাস তাকে ও তার অনুসারীদের ক্ষমা করার ওয়াদা করেন। কিন্তু পরবর্তীতে আবু মুসলিমের পরামর্শে তিনি নিরাপত্তা চুক্তি ভঙ্গ করেন এবং ইয়াজিদ ইবনে হুবাইরা ও তাঁর সহযোগীদের হত্যা করেন।

## তথ্যসূত্র
বিষয়শ্রেণী:আব্বাসীয় খিলাফত জড়িত লড়াই
বিষয়শ্রেণী:আব্বাসীয় খিলাফতের অধীন ইরাক
বিষয়শ্রেণী:উমাইয়া খিলাফত জড়িত লড়াই


## সূত্র

* 
*